देवरी. क्षेत्र में बीलखेड़ा डांग से सनंगवा, पाटन और गुंजारी गांव जाने वाले रास्ते पर किसानों ने फसल बचाने के लिए मुख्य सड़क पर ही लकडी के किवाड़ लगाकर रास्ता रोक दिया है। कोई वाहन गुजरता है, तो पास की टापरी में बैठे लोग उठकर आते हैं और किवाड़ खोल देते हैं। यहां बैठे रत्ती सहरिया ने बताया कि सनगंवा और पाटन की तरफ से आने वाले मवेशी फसलों को नुकसान पहुंचाते हैं। इनसे फसल को बचाने के लिए यह लकड़ी का किवाड़ लगाया गया है।
यहां से निकलने वाले वाहन चालकों की समस्या को देखते हुए पास ही टापरी बना रखी है। किसी वाहन के आने पर इसमें बैठे लोग किवाड़ को खोल देते हैं। पहले कच्चा रास्ता था, तब कांटेदार किवाड़ लगा रखा था। अब पक्की सड़क बनने पर किवाड़ को सही कर दिया है। जिससे इसे खोलने वाले को परेशानी नहीं हो। किवाड़ लगाने के बाद दिन व रात के समय मवेशी परेशान नहीं करते हैं।
इस बारे में पीडब्ल्यूडी एईएन शिशुपाल शर्मा का कहना है कि ग्रामीण संपर्क सड़क पाटन मार्ग पर अवरोध लगाने की जानकारी नहीं है। ऐसा मामला है, तो उसे हटवाकर मार्ग का स्थाई रूप से खुलासा करवाया जाएगा।
hin_Deva hin_Deva hin_Deva